ΓΡΑΠΤΗ ΕΡΩΤΗΣΗ E-2462/99

υποβολή: Paulo Casaca (PSE) προς την Επιτροπή

(16 Δεκεμβρίου 1999)

Θέμα: Ευρωπαϊκή άδεια θήρας

Στην Ευρωπαϊκή Ένωση, κάθε άτομο που ασκεί θηρευτικές δραστηριότητεςποχρεούται να έχει βιβλιάριο κυνηγετικού όπλου, άδεια οπλοφορίας και χρήσεως κυνηγετικού όπλου, να είναι καλυμμένο με ασφαλιστήριο διεθνούς ισχύος, να έχει άδεια θήρας της χώρας στην οποία σκοπεύει να κυνηγήσει, να έχει δελτίο κυνηγού και να γνωρίζει τους κυνηγετικούς κανόνες της χώρας αυτής. Πέραν των αναμφιβόλως αναγκαίων αυτών εγγράφων, απαιτείται επίσης ευρωπαϊκή άδεια οπλοφορίας για κυνηγετικά όπλα η οποία χορηγείται από τις εθνικές αρχές, στην οποία αναγράφονται οι ίδιες πληροφορίες που εμπεριέχονται στο εθνικό βιβλιάριο κυνηγετικού όπλου.

Το επιπλέον αυτό έγγραφο αυξάνει σημαντικά το γραφειοκρατικό βάρος της διαδικασίας χωρίς να προσθέσει τίποτα το θετικό στο εξίσουποχρεωτικό εθνικό βιβλιάριο κυνηγετικού όπλου.

Κατά πόσο θεωρεί η Επιτροπή ότι θα ήταν σκόπιμο να εναρμονισθούν επί ευρωπαϊκού επιπέδου τα εθνικά βιβλιάρια κυνηγετικού όπλου, μετατρέποντάς τα σε ευρωπαϊκά κατ' αναλογίαν με τα όσα συνέβησαν με τα διαβατήρια και, ως εκ τούτου, να καταργηθεί η ευρωπαϊκή άδεια κυνηγετικού όπλου;

Προτίθεται η Επιτροπή να λάβει κάποια πρωτοβουλία προς την κατεύθυνση αυτή;

Απάντηση του κ. Bolkestein εξ ονόματος της Επιτροπής

(20 Ιανουαρίου 2000)

Η οδηγία 91/477/ΕΟΚ του Συμβουλίου της 18ης Ιουνίου 1991 σχετικά με τον έλεγχο της απόκτησης και της κατοχής όπλων(1) προβλέπει, στο άρθρο 12, τη χρήση του ευρωπαϊκού δελτίου πυροβόλου όπλου για

τους κατόχους πυροβόλων όπλων οι οποίοι ταξιδεύουν μέσω δύο ή περισσότερων κρατών μελών. Κατ&pos; αρχήν, οι εκ των προτέρων χορηγούμενες άδειες των σχετικών κρατών μελών πρέπει να είναι εγγεγραμμένες στο ευρωπαϊκό δελτίο πυροβόλου όπλου. Κατά παρέκκλιση, οι κυνηγοί, για τα πυροβόλα όπλα που ταξινομούνται, σύμφωνα με το παράρτημα Ι της οδηγίας, στις κατηγορίες Γ και Δ, καθώς και οι σκοπευτές, για τα πυροβόλα όπλα που ταξινομούνται στις κατηγορίες B, Γ και Δ, μπορούν να φέρουν, χωρίς προηγούμενη άδεια, ένα ή περισσότερα όπλα των κατηγοριών αυτών κατά τη διάρκεια του ταξιδιού μέσω δύο ή περισσότερων κρατών μελών, προκειμένου να ασκήσουν τη δραστηριότητά τους,πό την προϋπόθεση ότι θα φέρουν ευρωπαϊκό δελτίο πυροβόλου όπλου για το συγκεκριμένο όπλο ή όπλα και ότι θα είναι σε θέση να αποδείξουν το λόγο του ταξιδιού, ιδίως με την επίδειξη σχετικής πρόσκλησης.

Η Επιτροπήπενθυμίζει ότι το ευρωπαϊκό δελτίο πυροβόλου όπλου έχει διαφορετικό σκοπό από εκείνον που έχουν τα έγγραφα που εκδίδουν οι εθνικές αρχές των κρατών μελών σχετικά με τη χρήση των πυροβόλων όπλων, και ιδίως των κυνηγετικών όπλων, στα οποία αναφέρεται το αξιότιμο μέλος. Πράγματι, το ευρωπαϊκό δελτίο πυροβόλου όπλου έχει ως σκοπό να διευκολύνει τη μετακίνηση πολιτών της Ένωσης οι οποίοι φέρουν το όπλο τους κατά τη διάρκεια ταξιδιού μέσω δύο ή περισσότερων κρατών μελών. Τα εθνικά έγγραφα που απαιτούν τα κράτη μέλη αφορούν την κατοχή και προπαντός τη χρήση των όπλων αυτών σε κάθε κράτος μέλος, όταν οι εν λόγω πολίτες ασκούν τις δραστηριότητές τους στην επικράτεια ενός κράτους μέλους.

Στο πλαίσιο των πρόσφατων διαβουλεύσεων που πραγματοποίησε η Επιτροπή τόσο με τις αρχές των κρατών μελών όσο και με τους ενδιαφερομένους, καθώς και στο πλαίσιο της έκθεσης που θαποβάλει η Επιτροπή στο Κοινοβούλιο και στο Συμβούλιο εντός του 2000, φαίνεται ότι το ευρωπαϊκό δελτίο πυροβόλου όπλου αποτελεί ουσιαστικό στοιχείο του μηχανισμού που θέσπισε η οδηγία 91/477/ΕΟΚ και που έγινε αποδεκτός από το σύνολο των ενδιαφερομένων προκειμένου, κυρίως, να διευκολυνθούν οι ενδοκοινοτικές μετακινήσεις των κυνηγών και των σκοπευτών. Η έκθεση αυτή θα αφιερώσει ένα μέρος της στη λειτουργία του ευρωπαϊκού δελτίου πυροβόλου όπλου.

(1) ΕΕ L 256 της 13.9.1991.